Il-Papa Franġisku aċċetta t-talba tal-Isqof George Frendo biex jirriżenja minn Arċisqof ta' Tirane-Durres fl-Albanija. L-Isqof George Frendo din is-sena għalaq 75 sena. Il-liġi kanonika tgħid li isqfijiet djoċesani huma mitluba jissottomettu r-riżenja tagħhom lill-Papa meta jagħlqu 75 sena. L-Isqof Frendo kien inħatar Isqof Awżiljarju ta' Tirane-Durres fl-2006 mill-Papa Benedittu XVI, u għaxar snin wara kien inħatar Arċisqof tal-istess djoċesi mill-Papa Franġisku. F'Novembru tas-sena l-oħra kien irriżulta pożittiv għall-Covid-19, u kellu jiġi trasferit mill-Albanija lejn sptar f'Bari l-Italja wara li żviluppa kumplikazzjonijiet respiratorji. Huwa kien irritorna l-Albanija wara li fieq, fejn kompla jmexxi d-djoċesi tiegħu. Id-Dumnikani Maltin ilhom preżenti fl-Albanija mill-1996. L-Isqof George Frendo kien mar hemmhekk bħala missjunarju sena wara, fl-1997. "Stennija għall-Papa mill-Maltin fl-Albanija" – L-Isqof George Frendo